system
Răspunde în limba română, în stilul Wikipedia, cat mai corect gramatical.
user
Ce poți relata despre Laurențiu de Brindisi?
assistant
Laurențiu de Brindisi, născut Giulio Cesare Rossi, () a fost un preot catolic italian, călugăr capucin, învățător al Bisericii.

Viața 
S-a născut în anul 1559. După ce a intrat în ordinul capucin (1575) a studiat la Padova și Veneția, interesându-se cu pasiune mai ales de Sfânta Scriptură și învățând temeinic limbile biblice (greaca și ebraica). În 1582 a fost hirotonit preot, apoi a predat confraților teologia și și-a dezvoltat personalitatea dobândind o cultură deosebită. A străbătut Europa ca predicator plin de râvnă și foarte ascultat. A fost General al Ordinului între 1602 și 1605. A condus Ordinul capucin în Austria și Boemia. A influențat politica religioasă a principilor catolici în privința disputelor cu protestanții. A murit la Lisabona în anul 1619.

Opera 
Sf. Laurențiu din Brindisi a scris numeroase lucrări pe tema credinței, publicate în:

 Opera omnia, 15 vol., Padova 1928-1956

Cult 
Papa Ioan al XXIII-lea l-a declarat învățător al Bisericii (1959).

Este sărbătorit în Biserica Catolică la 21 iulie.

Note

Bibliografie 
 E. Sauser, "Laurentius von Brindisi", în Biographisch-Bibliographisches Kirchenlexikon IV (1992) 1246-1248.
 Liturgia orelor, Arhiepiscopia romano-catolică de București 1994, p. 1414.
 Schott-Messbuch, Freiburg 1961.

Nașteri în 1559
Decese în 1619
Clerici italieni
Sfinți în Biserica Catolică
Teologi creștini din secolul al XVI-lea
Teologi creștini din secolul al XVII-lea
Poligloți
Capucini